Լուրը պետք է կապված լինի լսարանի հետ։ Օրինակ այն, որ Կուբայում տասը տոկոսով բարձրացրել են ուսուցիչների աշխատավարձը կամ, ասենք, Լոնդոնում մետրոյի կայարան է վերանորոգվել, առանձնապես հետաքրքիր չէ հայաստանյան լսարանի համար, ու դժվար թե այս տեղեկություններն ընդգրկվեն հայաստանյան լրատվամիջոցների թողարկումներում։ Դրանք հետաքրքիր կլինեն, եթե կապվեն տեղի իրականության հետ կամ լինեն արտառոց․ ասենք ուսուցիչների աշխատավարձերը միլիոնների է հասել Կուբայում։